બપોર બાદ અમરેલીના પછાત વિસ્તારમાં રહેતા પાંચ અતિ ગરીબ બાળકોને અમરેલી એરપોર્ટ ખાતે લઈ જઈ પ્લેનમાં બેસાડી સૌરાષ્ટ્રની હવાઈ મુસાફરી કરાવી હતી. અને હવાઈ મથક ખાતે જ આ બાળકો સાથે કેક કાપી હતી. ત્યારે આ બાળકોએ પોતાની પ્રતિક્રિયા આપતા જણાવ્યું કે અમે દૂરથી આકાશમાં ઉડતું વિમાન કયારેક જ જોયું છે. અને તેમાં બેસવું એ સ્વપ્નું અમારા માટે અશક્ય હતું. અમે નાસીરભાઈ સાથે વિમાન બેસી સૌરાષ્ટ્રની સફર કરી આ વિશાળ દુનિયાને વિમાનની બારીમાંથી નાના સ્વરૂપમાં જોઈ એક અનોખો અનુભવ કર્યો હતો. આ બાળકોના ચહેરા પર આનંદની અનોખી અનુભૂતિ જોવા મળી હતી.